ddrg/super_eurlex huggingface dataset:
Φόρος Προστιθέμενης Αξίας (ΦΠΑ)

Ειδικό καθεστώς για τον επενδυτικό χρυσό

Κατάλογος των χρυσών νομισμάτων που πληρούν τα κριτήρια, τα οποία καθορίζονται στο άρθρο 26β (Α) ii) της οδηγίας 77/388/EOK του Συμβουλίου της 17ης Μαΐου 1977, όπως τροποποιήθηκε με την οδηγία 98/80/ΕΚ του Συμβουλίου της 12ης Οκτωβρίου 1998 (ειδικό καθεστώς για τον επενδυτικό χρυσό)

(2003/C 272/03)

Ισχύει για το έτος 2004

ΑΙΤΙΟΛΟΓΙΚΗ ΕΚΘΕΣΗ

α) Ο παρών κατάλογος περιλαμβάνει τα στοιχεία που απέστειλαν τα κράτη μέλη στην Επιτροπή εντός της προθεσμίας που τάσσει το άρθρο 26β (Α) (όπως τροποποιήθηκε με την οδηγία 98/80/ΕΚ, της 12ης Οκτωβρίου 1998) της Έκτης Οδηγίας.

β) Τα νομίσματα που περιλαμβάνει ο παρών κατάλογος θεωρείται ότι πληρούν τα κριτήρια του άρθρου 26β ώστε να αντιμετωπίζονται ως επενδυτικός χρυσός και, ως εκ τούτου, να απαλλάσσονται από τον ΦΠΑ καθ' όλη τη διάρκεια του έτους 2004.

γ) Η εξαίρεση εφαρμόζεται σε όλες τις κοπές ενός δεδομένου νομίσματος που εμφαίνεται στον κατάλογο, εκτός από τις κοπές νομισμάτων καθαρότητας μικρότερης των 900 χιλιοστών. Αυτά τα νομίσματα αναφέρονται στον κατάλογο.

δ) Εντούτοις, ένα νόμισμα μπορεί να απαλλάσσεται έστω και αν δεν αναφέρεται σε αυτόν τον κατάλογο, εφόσον πληροί καθεαυτό τα κριτήρια για την απαλλαγή που θεσπίζονται στην Έκτη Οδηγία.

ε) Ο κατάλογος καταρτίζεται με αλφαβητική σειρά, κατά χώρα και ονομασία νομίσματος. Στην ίδια κατηγορία νομισμάτων, η αναφορά γίνεται κατά αύξουσα αξία του νομίσματος.

στ) Στον κατάλογο η ονομασία του νομίσματος αντιστοιχεί στη νομισματική μονάδα που αναγράφεται σε αυτό. Ωστόσο, σε ορισμένες περιπτώσεις στις οποίες η νομισματική μονάδα δεν αναγράφεται με λατινικούς χαρακτήρες στο νόμισμα, εφόσον είναι δυνατόν, η ονομασία του αναφέρεται σε παρένθεση.

>ΘΕΣΗ ΠΙΝΑΚΑ>
Κατάλογος των πλοίων που απoτέλεσαν αντικείμενο μέτρου απαγόρευσης εισόδου στους λιμένες των κρατών μελών, μεταξύ 22ας Ιουλίου και 1ης Νοεμβρίου 2003, κατ' εφαρμογή του άρθρου 7 β της οδηγίας 95/21/ΕΚ της 19ης Ιουνίου 1995 σχετικά με τον έλεγχο των πλοίων από το κράτος του λιμένα(1)

(2003/C 272/04)

Σύμφωνα με το άρθρο 7 β παράγραφος 1 της οδηγίας 95/21/CE σχετικά με τον έλεγχο των πλοίων από το κράτος του λιμένα, απαγορεύεται η είσοδος στους λιμένες των κρατών μελών στα πλοία των οποίων ο απόπλους έχει απαγορευθεί επανειλημμένως(2).

Στο άρθρο 7 β παράγραφος 3 προβλέπεται εξάλλου ότι η Επιτροπή δημοσιεύει ανά εξάμηνο κατάλογο των πλοίων στα οποία απαγορεύθηκε η είσοδος στους λιμένες της Κοινότητας.

Ο πίνακας που ακολουθεί περιλαμβάνει τον κατάλογο των πλοίων που απoτέλεσαν αντικείμενο μέτρου απαγόρευσης εισόδου στους λιμένες της Κοινότητας μεταξύ 22ας Ιουλίου και 1ης Νοεμβρίου 2003.

>ΘΕΣΗ ΠΙΝΑΚΑ>

(1) Τροποποιήθηκε τελευταία από την οδηγία 2001/106/ΕΚ του Ευρωπαϊκού Κοινοβουλίου και του Συμβουλίου της 19ης Δεκεμβρίου 2001 (ΕΕ L 19 της 22.1.2002, σ. 17).

(2) Σύμφωνα με το άρθρο 7 β παράγραφος 1:

"Τα κράτη μέλη εξασφαλίζουν την απαγόρευση εισόδου στους λιμένες τους, εκτός των περιπτώσεων που προβλέπονται στο άρθρο 11 παράγραφος 6, στα πλοία που ανήκουν σε μία από τις κατηγορίες του παραρτήματος XI τμήμα A, όταν τα πλοία αυτά·

είτε:

- φέρουν τη σημαία κράτους το οποίο περιλαμβάνεται στον μαύρο κατάλογο που δημοσιεύεται στην ετήσια έκθεση του ΜΣ, και

- έχει απαγορευθεί ο απόπλους τους πάνω από δύο φορές κατά τη διάρκεια των προηγουμένων εικοσιτεσσάρων μηνών από λιμένα κράτους μέλους που έχει υπογράψει το ΜΣ·

είτε:

- φέρουν τη σημαία κράτους, το οποίο χαρακτηρίζεται 'πολύ υψηλού κινδύνου' ή 'υψηλού κινδύνου' στο μαύρο κατάλογο που δημοσιεύεται στην ετήσια έκθεση του ΜΣ, και

- έχει απαγορευθεί ο απόπλους των πάνω από μία φορά κατά τη διάρκεια των προηγουμένων τριανταέξι μηνών από λιμένα κράτους μέλους που έχει υπογράψει το ΜΣ.

Το μέτρο της απαγόρευσης ελλιμενισμού εφαρμόζεται ευθύς έως το πλοίο να λάβει άδεια να εγκαταλείψει τον λιμένα όπου επιβλήθηκε σε αυτό δεύτερη ή τρίτη απαγόρευση απόπλου, ανάλογα με την περίπτωση.".
Ανακοίνωση της Επιτροπής, στο πλαίσιο της εφαρμογής της οδηγίας του Συμβουλίου 1999/5/ΕΚ

(2003/C 271/03)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

Σημείωση 1:

Γενικά, η ημερομηνία λήξεως της ισχύος του τεκμηρίου συμμόρφωσης είναι η ημερομηνία απόσυρσης ("dow"), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις, αυτό μπορεί να αλλάξει.

Σημείωση 2.1:

Το νέο (ή τροποποιημένο) πρότυπο έχει το ίδιο πεδίο εφαρμογής όπως το αντικατασταθέν πρότυπο. Την δεδομένη ημερομηνία, το αντικατασταθέν πρότυπο παύει να παρέχει τεκμήριο συμμόρφωσης με τις βασικές απαιτήσεις της οδηγίας.

Σημείωση 2.2:

Το νέο πρότυπο έχει ευρύτερο πεδίο εφαρμογής σε σχέση με τα αντικατασταθέντα πρότυπα. Την δεδομένη ημερομηνία, τα αντικατασταθέντα πρότυπα παύουν να παρέχουν τεκμήρια συμμόρφωσης με τις βασικές απαιτήσεις της οδηγίας.

Σημείωση 2.3:

Το νέο πρότυπο έχει στενότερο πεδίο εφαρμογής σε σχέση με το αντικατασταθέν πρότυπο. Την δεδομένη ημερομηνία, το (εν μέρει) αντικατασταθέν πρότυπο παύει να παρέχει τεκμήριο συμμόρφωσης με τις βασικές απαιτήσεις της οδηγίας, για τα προϊόντα εκείνα τα οποία υπάγονται στο πεδίο εφαρμογής του νέου προτύπου. Το τεκμήριο συμμόρφωσης με τις βασικές απαιτήσεις της οδηγίας για προϊόντα, τα οποία εξακολουθούν να υπάγονται στο πεδίο εφαρμογής του (εν μέρει) αντικατασταθέντος προτύπου, αλλά τα οποία δεν υπάγονται στο πεδίο εφαρμογής του νέου προτύπου, παραμένει αμετάβλητη.

Σημείωση 3:

Στην περίπτωση τροποποιήσεων, το έγγραφο αναφοράς είναι το EN CCCCC:YYYY. Οι προηγούμενες τροποποιήσεις, αν υπάρχουν, και οι νέες ονομάζονται "τροποποίηση". Το αντικατασταθέν πρότυπο (στήλη 4) συνεπώς αποτελείται από το EN CCCCC:YYYY και από τις προηγούμενες τροποποιήσεις του, αν υπάρχουν, αλλά χωρίς τη νέα ονομαζόμενη "τροποποίηση". Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές απαιτήσεις της οδηγίας.

Παράδειγμα: Για το EN 60215:1989, εφαρμόζεται το ακόλουθο:

>ΘΕΣΗ ΠΙΝΑΚΑ>

Σημείωση 4:

Το EN 301 489-1 περιέχει τις συνήθεις απαιτήσεις εκπομπής και ατρωσίας, όσον αφορά την ηλεκτρομαγνητική συμβατότητα, για το σύνολο του ραδιοεξοπλισμού και πρέπει να χρησιμοποιείται από κοινού με το κατάλληλο μέρος του εν λόγω προτύπου που αφορά τη ραδιοφωνία, ώστε να αποδεικνύεται η συμμόρφωση με το άρθρο 3.1β της οδηγίας.

Σημείωση:

- Επί πλέον, πρότυπα τα οποία δημοσιεύθηκαν σύμφωνα με τις διατάξεις των Οδηγιών 1973/23/ΕΟΚ και 1989/336/ΕΟΚ μπορούν να χρησιμοποιηθούν για να πιστοποιήσουν συμμόρφωση προς τα άρθρα 3.1.α και 3.1.β της Οδηγίας 1999/5/ΕΚ.

- Τα προϊόντα θεωρούνται ότι συμμορφώνονται με την οδηγία, όταν ικανοποιούν τις απαιτήσεις στα πλαίσια των συνθηκών χρήσης για τις οποίες προορίζονται.

- Ο κατάλογος αυτός αντικαθιστά τους προηγούμενους καταλόγους που δημοσιεύθηκαν στην Επίσημη Εφημερίδα της Ευρωπαϊκής Ένωσης.
Ανακοίνωση της Επιτροπής στο πλαίσιο της εφαρμογής της οδηγίας του Συμβουλίου 89/106/ΕΟΚ

(2003/C 271/12)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

Οι μεταφράσεις των προαναφερόμενων τίτλων παρασχέθηκαν από τον CEN και συνιστούν τις "επίσημες" γλωσσικές εκδόσεις που προσκόμισαν οι εθνικοί φορείς τυποποίησης.

Σημείωση:

Τυχόν πληροφορίες σχετικά με τη διαθεσιμότητα των προτύπων παρέχονται είτε από τους ευρωπαϊκούς οργανισμούς τυποποίησης ή από τους εθνικούς οργανισμούς τυποποίησης. Τυχόν πληροφορίες σχετικά με τη διαθεσιμότητα των κατευθυντήριων γραμμών ΕΤΕ παρέχονται είτε από τον ΕΟΤΕ ή από τα μέλη του.

Η δημοσίευση των στοιχείων αναφοράς στην Επίσημη Εφημερίδα της Ευρωπαϊκής Ένωσης δεν συνεπάγεται ότι οι εναρμονισμένες τεχνικές προδιαγραφές είναι διαθέσιμες σε όλες τις κοινοτικές γλώσσες.

Περαιτέρω εναρμονισμένες τεχνικές προδιαγραφές σχετικά με την οδηγία για τα δομικά προϊόντα δημοσιεύθηκαν σε προηγούμενα τεύχη της Επίσημης Εφημερίδας της Ευρωπαϊκής Ένωσης. Ένας πλήρης επικαιροποιημένος κατάλογος διατίθεται από τον εξυπηρετητή Europa στο Διαδίκτυο στη διεύθυνση:

http://europa.eu.int/comm/ enterprise/construction/internal/ specdef/speclists.htm
Εκμετάλλευση τακτικών αεροπορικών γραμμών — Υποχρεώσεις παροχής δημόσιας υπηρεσίας για την εκμετάλλευση τακτικών αεροπορικών γραμμών μεταξύ Dijon και Lille



Επίσημη Εφημερίδα αριθ. C 272 της 13/11/2003 σ. 0018 - 0018



Εκμετάλλευση τακτικών αεροπορικών γραμμών Υποχρεώσεις παροχής δημόσιας υπηρεσίας για την εκμετάλλευση τακτικών αεροπορικών γραμμών μεταξύ Dijon και Lille (2003/C 272/06) Η Γαλλία αποφάσισε να καταργήσει τις υποχρεώσεις παροχής δημόσιας υπηρεσίας που έχει επιβάλει στην εκμετάλλευση τακτικών αεροπορικών γραμμών μεταξύ Dijon και Lille οι οποίες έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων C 240 της 15ης Σεπτεμβρίου 1995.
Ανακοίνωση της Επιτροπής στο πλαίσιο της εφαρμογής της οδηγίας του Συμβουλίου 89/106/ΕΟΚ

(2003/C 271/11)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς των κατευθυντηρίων γραμμών για την ευρωπαϊκή τεχνική έγκριση βάσει της οδηγίας)

>ΘΕΣΗ ΠΙΝΑΚΑ>

Οι μεταφράσεις των προαναφερόμενων τίτλων παρασχέθηκαν από τον EOTA και συνιστούν τις "επίσημες" γλωσσικές εκδόσεις που προσκόμισαν τα εθνικά μέλη του EOTA.

Σημείωση:

Τυχόν πληροφορίες σχετικά με τη διαθεσιμότητα των προτύπων παρέχονται είτε από τους ευρωπαϊκούς οργανισμούς τυποποίησης είτε από τους εθνικούς οργανισμούς τυποποίησης. Τυχόν πληροφορίες σχετικά με τη διαθεσιμότητα των κατευθυντήριων γραμμών ΕΤΕ παρέχονται είτε από τον ΕΟΤΕ ή από τα μέλη του.

Η δημοσίευση των στοιχείων αναφοράς στην Επίσημη Εφημερίδα της Ευρωπαϊκής Ένωσης δεν συνεπάγεται ότι οι εναρμονισμένες τεχνικές προδιαγραφές είναι διαθέσιμες σε όλες τις κοινοτικές γλώσσες.

Περαιτέρω εναρμονισμένες τεχνικές προδιαγραφές σχετικά με την οδηγία για τα δομικά προϊόντα δημοσιεύθηκαν σε προηγούμενα τεύχη της Επίσημης Εφημερίδας της Ευρωπαϊκής Ένωσης. Πλήρης επικαιροποιημένος κατάλογος διατίθεται από τον εξυπηρετητή Europa στο Διαδίκτυο στη διεύθυνση:

http://europa.eu.int/comm/ enterprise/construction/internal/ specdef/speclists.htm
Ανακοίνωση για την επικείμενη λήξη ορισμένων μέτρων αντιντάμπινγκ

(2003/C 272/02)

1. Η Επιτροπή ανακοινώνει ότι, αν δεν αρχίσει επανεξέταση σύμφωνα με την ακόλουθη διαδικασία, τα κατωτέρω μέτρα αντιντάμπινγκ θα λήξουν την ημερομηνία που αναφέρεται στον κατωτέρω πίνακα, σύμφωνα με τις διατάξεις του άρθρου 11 παράγραφος 2 του κανονισμού (ΕΚ) αριθ. 384/96 του Συμβουλίου(1), της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.

2. Διαδικασία

Οι κοινοτικοί παραγωγοί δύνανται να υποβάλουν γραπτώς αίτηση επανεξέτασης. Η αίτηση αυτή πρέπει να περιέχει επαρκή αποδεικτικά στοιχεία σύμφωνα με τα οποία η άρση των μέτρων αυτών θα μπορούσε να οδηγήσει στη συνέχιση ή την επανάληψη των πρακτικών ντάμπινγκ και της ζημίας.

Σε περίπτωση κατά την οποία η Επιτροπή αποφασίσει να επανεξετάσει τα εν λόγω μέτρα, οι εισαγωγείς, οι εξαγωγείς, οι αντιπρόσωποι της εξάγουσας χώρας και οι κοινοτικοί παραγωγοί θα έχουν τη δυνατότητα να αναπτύξουν, να απορρίψουν ή να σχολιάσουν τα θέματα που εκτίθενται στην αίτηση επανεξέτασης.

3. Προθεσμία

Οι κοινοτικοί παραγωγοί μπορούν να υποβάλουν γραπτώς αίτηση επανεξέτασης, δυνάμει του προαναφερθέντος άρθρου 11 παράγραφος 2, η οποία πρέπει να περιέλθει στην Ευρωπαϊκή Επιτροπή, Γενική Διεύθυνση Εμπορίου (Τμήμα B-1), J-79 5/16, B-1049 Βρυξέλλες(2), μετά τη δημοσίευση της παρούσας ανακοίνωσης και το αργότερο τρεις μήνες πριν από την ημερομηνία που αναγράφεται στον κατωτέρω πίνακα.

4. Η παρούσα ανακοίνωση δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995.

>ΘΕΣΗ ΠΙΝΑΚΑ>

(1) EE L 56 της 6.3.1996, σ. 1· όπως τροποποιήθηκε τελευταία από τον κανονισμό (ΕΚ) αριθ. 1972/2002 (ΕΕ L 305 της 7.11.2002, σ. 1).

(2) Τέλεξ COMEU 21877, φαξ (32-2) 295 65 05.
Ανακοίνωση της Επιτροπής, στο πλαίσιο της εφαρμογής της οδηγίας του Συμβουλίου 89/336/ΕΟΚ

(2003/C 271/04)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

Γενική Παρατήρηση:

Όταν υπάρχει παύλα στη στήλη 4 (αναφορά του αντικατασταθέντος προτύπου), σημαίνει ότι το αναφερόμενο πρότυπο δεν μπορεί να χρησιμοποιηθεί χωρίς Τροποποίηση Νο ή ειδικό μέρος για EMC.

Σημείωση 1:

Γενικά, η ημερομηνία λήξεως της ισχύος του τεκμηρίου συμμόρφωσης είναι η ημερομηνία απόσυρσης ("dow"), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις, αυτό μπορεί να αλλάξει.

Σημείωση 2.1:

Το νέο (ή τροποποιημένο) πρότυπο έχει το ίδιο πεδίο εφαρμογής όπως το αντικατασταθέν πρότυπο. Την δεδομένη ημερομηνία, το αντικατασταθέν πρότυπο παύει να παρέχει τεκμήριο συμμόρφωσης με τις βασικές απαιτήσεις της οδηγίας.

Σημείωση 2.2:

Το νέο πρότυπο έχει ευρύτερο πεδίο εφαρμογής σε σχέση με τα αντικατασταθέντα πρότυπα. Την δεδομένη ημερομηνία, τα αντικατασταθέντα πρότυπα παύουν να παρέχουν τεκμήρια συμμόρφωσης με τις βασικές απαιτήσεις της οδηγίας.

Σημείωση 2.3:

Το νέο πρότυπο έχει στενότερο πεδίο εφαρμογής σε σχέση με το αντικατασταθέν πρότυπο. Την δεδομένη ημερομηνία, το (εν μέρει) αντικατασταθέν πρότυπο παύει να παρέχει τεκμήριο συμμόρφωσης με τις βασικές απαιτήσεις της οδηγίας, για τα προϊόντα εκείνα τα οποία υπάγονται στο πεδίο εφαρμογής του νέου προτύπου. Το τεκμήριο συμμόρφωσης με τις βασικές απαιτήσεις της οδηγίας για προϊόντα, τα οποία εξακολουθούν να υπάγονται στο πεδίο εφαρμογής του (εν μέρει) αντικατασταθέντος προτύπου, αλλά τα οποία δεν υπάγονται στο πεδίο εφαρμογής του νέου προτύπου, παραμένει αμετάβλητη.

Σημείωση 3:

Στην περίπτωση τροποποιήσεων, το έγγραφο αναφοράς είναι το EN CCCCC:YYYY. Οι προηγούμενες τροποποιήσεις, αν υπάρχουν, και οι νέες ονομάζονται "τροποποίηση". Το αντικατασταθέν πρότυπο (στήλη 4) συνεπώς αποτελείται από το EN CCCCC:YYYY και από τις προηγούμενες τροποποιήσεις του, αν υπάρχουν, αλλά χωρίς τη νέα ονομαζόμενη "τροποποίηση". Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές απαιτήσεις της οδηγίας.

Παράδειγμα: Για το EN 55013:1990, εφαρμόζεται το ακόλουθο:

>ΘΕΣΗ ΠΙΝΑΚΑ>

Σημείωση 6:

Το EN 60947-1:1999 δεν παρέχει τεκμήριο συμμόρφωσης χωρίς ένα άλλο μέρος του προτύπου.

Σημείωση 7:

Το ΕΝ 60730-1:2000 δεν παρέχει τεκμήριο συμμόρφωσης χωρίς ένα άλλο μέρος του προτύπου.

Σημείωση 8:

Το EN 55 012 εφαρμόζεται ως τεκμήριο συμμόρφωσης με την Οδηγία 89/336/EEC για εκείνα τα οχήματα, σκάφη και εσωτερικής καύσης μηχανοκίνητες συσκευές τα οποία δεν εμπίπτουν στο αντικείμενο των Οδηγιών 95/54/EC, 97/24/EC ή 2000/2/EC.

Σημείωση 9:

Το ΕΝ 62052-11:2003 δεν δίνει τεκμήριο συμμόρφωσης χωρίς ένα μέρος από τη σειρά του ΕΝ 62 053.

Προειδοποίηση:

Ο κατάλογος αυτός αντικαθιστά τους προηγούμενους καταλόγους που δημοσιεύθηκαν στην Επίσημη Εφημερίδα της Ευρωπαϊκής Ένωσης.
Υποχρεώσεις παροχής δημόσιας υπηρεσίας για τακτικές αεροπορικές γραμμές στο εσωτερικό της Γαλλίας

(2003/C 277/08)

(Κείμενο που παρουσιάζει ενδιαφέρον για τον ΕΟΧ)

1. Κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Γαλλία αποφάσισε να τροποποιήσει τις υποχρεώσεις παροχής δημόσιας υπηρεσίας για τις τακτικές αεροπορικές γραμμές μεταξύ Lannion και Παρισιού (Orly), που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 298 της 30ής Νοεμβρίου 2002.

2. Οι υποχρεώσεις παροχής δημόσιας υπηρεσίας για τις τακτικές αεροπορικές γραμμές μεταξύ Lannion και Παρισιού (Orly) είναι οι ακόλουθες:

Ελάχιστη συχνότητα

Εξαιρουμένων των αργιών και της τελευταίας εβδομάδας του Δεκεμβρίου, τα δρομολόγια πρέπει να εκτελούνται, καθόλο το έτος, με συχνότητα τουλάχιστον τριών δρομολογίων μετ' επιστροφής ημερησίως, από Δευτέρα έως και Παρασκευή και ενός δρομολογίου μετ' επιστροφής την Κυριακή το βράδυ.

Τα δρομολόγια πρέπει να εκτελούνται χωρίς ενδιάμεση στάση μεταξύ Lannion και Παρισιού (Orly).

Τύπος του χρησιμοποιούμενου αεροσκάφους και προσφερόμενη χωρητικότητα

Τα δρομολόγια πρέπει να εκτελούνται με αεροσκάφος υπό πίεση, ελάχιστης χωρητικότητας εβδομήντα θέσεων, προσαρμοσμένο στα χαρακτηριστικά του αεροδρομίου. Το αεροσκάφος πρέπει να διαθέτει τουαλέτες.

Ωράρια

Εντός της εβδομάδας, τα ωράρια πρέπει να επιτρέπουν στους επιβάτες που ταξιδεύουν για επαγγελματικούς λόγους να πραγματοποιούν ένα δρομολόγιο μετ' επιστροφής εντός της ημέρας, με χρόνο παραμονής στον τόπο προορισμού τουλάχιστον οκτώ ωρών, τόσο στο Παρίσι όσο και στη Lannion.

Εμπορική πολιτική

Η εμπορία των πτήσεων πρέπει να πραγματοποιείται με ηλεκτρονικό σύστημα κράτησης θέσεων.

Συνέχεια της γραμμής

Εκτός των περιπτώσεων ανωτέρας βίας ο αριθμός ακυρωμένων πτήσεων, για λόγους καταλογιζόμενους απ' ευθείας στον αερομεταφορέα, δεν είναι δυνατόν να υπερβαίνει ανά έτος, ποσοστό 3 % του αριθμού των προβλεπόμενων πτήσεων. Επιπλέον, ο αερομεταφορέας δεν επιτρέπεται να διακόψει την εκτέλεση των πτήσεων παρά μόνον εφόσον τηρηθεί εξάμηνη προθεσμία προειδοποίησης.

Γνωστοποιείται στους κοινοτικούς αερομεταφορείς ότι εκμετάλλευση εν αγνοία των υποχρεώσεων παροχής δημόσιας υπηρεσίας είναι δυνατό να επιφέρει διοικητικές ή/και δικαστικές κυρώσεις.

3. Επισημαίνεται ότι διατίθεται χρονοθυρίδα (slot) στο αεροδρόμιο Paris (Orly) για την εκτέλεση του τακτικού δρομολογίου Paris (Orly)-Lannion, κατ' εφαρμογή του άρθρου 9 του κανονισμού (ΕΟΚ) αριθ. 95/93 του Συμβουλίου, σχετικά με τους κοινούς κανόνες κατανομής των διαθέσιμων χρονοθυρίδων στους κοινοτικούς αερολιμένες. Για κάθε πληροφορία αναφορικά με τις χρονοθυρίδες μπορούν οι ενδιαφερόμενοι για την εν λόγω σύνδεση αερομεταφορείς να απευθύνονται στο συντονιστή των αερολιμένων του Παρισιού.
Ανακοίνωση της Επιτροπής για την τροποποίηση της ανακοίνωσης σχετικά με τα χαρακτηριστικά των προϊόντων που παρέχονται στο πλαίσιο της κοινοτικής επισιτιστικής βοήθειας

(2003/C 262/09)

Η ανακοίνωση 2000/C 312/01 σχετικά με τα χαρακτηριστικά των προϊόντων που παρέχονται στο πλαίσιο της κοινοτικής επισιτιστικής βοήθειας(1), όπως τροποποιήθηκε τελευταία από την ανακοίνωση 2002/C 181/09(2), τροποποιείται ως εξής:

Στο Μέρος C, σημείο 1 αντικαθίσταται από το ακόλουθο κείμενο:

"Λευκή ζάχαρη ποιότητας τύπου που αναφέρεται στο παράρτημα I σημείο I του κανονισμού (ΕΚ) αριθ. 1260/2001 (ΕΕ L 178 της 30.6.2001, σ. 1), που πληροί τους όρους που καθορίζονται στο άρθρο 4 παραγράφους 1 και 2 του κανονισμού (ΕΚ) αριθ. 1262/2001 (ΕΕ L 178 της 30.6.2001, σ. 48). Η κατηγορία της ζάχαρης διαπιστώνεται καθοριστικά με εφαρμογή του κανόνα που προβλέπεται στο άρθρο 19 παράγραφος 2 σημείο α) 2η περίπτωση του κανονισμού αριθ. 1262/2001.

Το προϊόν πρέπει να είναι σε λευκή ζάχαρη κατά την έννοια του άρθρου 1 παράγραφος 2 του ανωτέρω αναφερομένου κανονισμού (ΕΚ) αριθ. 1260/2001: είτε ζάχαρη 'A' ή 'B' [σημεία ε) και στ)] είτε ζάχαρη 'Γ' [σημείο γ)]. Το είδος της ζάχαρης (Α, Β ή Γ) καθορίζεται στην πρόσκληση υποβολής προσφορών."

(1) ΕΕ C 312 της 31.10.2000, σ. 1.

(2) ΕΕ C 181 της 30.7.2002, σ. 14.
Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 ενός ή περισσοτέρων στοιχείων των προδιαγραφών μιας ονομασίας που έχει καταχωρηθεί δυνάμει του άρθρου 17 ή του άρθρου 6 του εν λόγω κανονισμού

(2003/C 262/05)

Η δημοσίευση αυτή παρέχει το δικαίωμα υποβολής ένστασης βάσει του άρθρου 7 και 12δ) του εν λόγω κανονισμού. Οποιαδήποτε ένσταση σε σχέση μ' αυτήν την αίτηση πρέπει να διαβιβάζεται μέσω της αρμόδιας αρχής ενός κράτους μέλους, ενός κράτους μέλους του ΠΟΕ ή μιας τρίτης χώρας όπως προβλέπεται στο άρθρο 12 παράγραφος 3 εντός προθεσμίας έξι μηνών από την παρούσα δημοσίευση.

Πρόκειται για μια όχι ασήμαντη τροποποίηση και κατά συνέπεια πρέπει να αποτελέσει αντικείμενο δημοσίευσης δυνάμει του άρθρου 6 παράγραφος 2 του ιδίου κανονισμού.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ΆΡΘΡΟ 9

1. Καταχωρημένη ονομασία: Mel de Barroso

2. Αρμόδια εθνική αρχή

Instituto de Desenvolvimento Rural e Hidráulica Av. Afonso Costa, 3, P - 1949-002 Lisboa

3. Τροποποιήσεις που ζητούνται

- Τίτλος των προδιαγραφών:

[square ] Ονομασία

[square ] Περιγραφή

>PIC FILE= "C_2003262EL.001602.TIF">

Γεωγραφική περιοχή

[square ] Ιστορικό

[square ] Μέθοδος παραγωγής

[square ] Δεσμός με το περιβάλλον

[square ] Επισήμανση

[square ] Εθνικές απαιτήσεις

- Τροποποίηση:

Γεωγραφική περιοχή:

Επέκταση της γεωγραφικής περιοχής παραγωγής στους δήμους Chaves και Vila Pouca de Aguiar καθώς και στις συνοικίες Jou και Valongo de Milhais του δήμου Murça.

Οι σχετικές περιοχές διαθέτουν τις ίδιες εδαφοκλιματικές συνθήκες και παράγουν μέλι ταυτόσημων χαρακτηριστικών με εκείνο της ήδη αναγνωρισμένης γεωγραφικής περιοχής και με τους ίδιους κανόνες παραγωγής και με εξασφαλισμένη ιχνηλασιμότητα.

4. Ημερομηνία παραλαβής του φακέλου: 6 Οκτωβρίου 2003.
Κοινοτικές αποφάσεις όσον αφορά τις άδειες κυκλοφορίας των φαρμάκων από 15 Σεπτεμβρίου 2003 μέχρι 15 Οκτωβρίου 2003

[Δημοσίευση δυνάμει του άρθρου 12 ή του άρθρου 34 του κανονισμού (ΕΟΚ) αριθ. 2309/93 του Συμβουλίου(1)]

(2003/C 262/02)

- Χορήγηση αδείας κυκλοφορίας [άρθρου 12 του κανονισμού (ΕΟΚ) αριθ. 2309/93]: Εγκρίνεται

>ΘΕΣΗ ΠΙΝΑΚΑ>

- Τροποποίηση αδείας κυκλοφορίας [άρθρου 12 του κανονισμού (ΕΟΚ) αριθ. 2309/93]: Εγκρίνεται

>ΘΕΣΗ ΠΙΝΑΚΑ>

- Τροποποίηση αδείας κυκλοφορίας [άρθρου 34 του κανονισμού (ΕΟΚ) αριθ. 2309/93]: Εγκρίνεται

>ΘΕΣΗ ΠΙΝΑΚΑ>

Οι ενδιαφερόμενοι δύνανται, κατόπιν αιτήσεως, να προμηθευτούν τη δημόσια έκθεση αξιολογήσεως των περί ων ο λόγος φαρμάκων και των σχετικών αποφάσεων απευθυνόμενοι στην εξής διεύθυνση: Agence Européenne pour l'evaluation des médicaments 7 Westferry Circus

Canary Wharf

London E14 4HB United Kingdom

(1) ΕΕ L 214 της 24.8.1993, σ. 1.
Ανακοίνωση της Επιτροπής για την τροποποίηση της ανακοίνωσης προς τα κράτη μέλη της 14ης Απριλίου 2000 με την οποία καθορίζονται οι γενικές κατευθύνσεις για την κοινοτική πρωτοβουλία όσον αφορά την αγροτική ανάπτυξη (Leader+) (2000/C 139/05)

(2003/C 262/07)

Η ανακοίνωση της 14ης Απριλίου 2000 με την οποία καθορίζονται οι γενικές κατευθύνσεις για την κοινοτική πρωτοβουλία όσον αφορά την αγροτική ανάπτυξη (Leader+)(1) τροποποιείται ως εξής:

Στο σημείο 18, η δεύτερη περίπτωση με τίτλο "διακρατική συνεργασία" αντικαθίσταται από το ακόλουθο κείμενο:

"Στο πλαίσιο της διακρατικής συνεργασίας μεταξύ κρατών μελών, εκτός από τις περιοχές που έχουν επιλεγεί στο πλαίσιο της πρωτοβουλίας Leader+, η συνεργασία αυτή μπορεί επίσης να αφορά περιοχές που έχουν επιλεγεί στο πλαίσιο των πρωτοβουλιών Leader I και II ή άλλες αγροτικές περιοχές που έχουν οργανωθεί βάσει της προσέγγισης Leader και αναγνωριστεί από το κράτος μέλος. Μόνο οι ενέργειες που αφορούν τις περιοχές που έχουν επιλεγεί στο πλαίσιο της πρωτοβουλίας Leader+ θα είναι επιλέξιμες για κοινοτική συγχρηματοδότηση. Ωστόσο, οι δαπάνες καθοδήγησης καθίστανται επιλέξιμες για όλες τις εμπλεκόμενες περιοχές.

Στην περίπτωση που μία επιλεγείσα περιοχή στο πλαίσιο της πρωτοβουλίας Leader+ αναπτύσσει συνεργασία βάσει των προϋποθέσεων του παρόντος σκέλους με μία περιοχή χώρας εκτός Κοινότητας, οργανωμένης βάσει της προσέγγισης Leader, οι σχετικές δαπάνες που αφορούν την περιοχή Leader+ καθίστανται επιλέξιμες."

(1) ΕΕ C 139 της 18.5.2000, σ. 5.
Κατάλογος των εθνικών αρχών που είναι αρμόδιες για τις επαφές και τις σχέσεις με τις υπηρεσίες της Επιτροπής και με άλλα κράτη μέλη στο πλαίσιο της ενίσχυσης των μέτρων ελέγχου στον αμπελοοινικό τομέα [Άρθρο 3 παράγραφος 2 του κανονισμού (ΕΚ) 2729/2000]

(2003/C 263/04)

(Ο κατάλογος αυτός καταργεί και αντικαθιστά εκείνο του δημοσιεύτηκε στην Επίσημη Εφημερίδα των Ευρωπαϊκών Κοινοτήτων C 46 της 19ης Φεβρουαρίου 1999, σ. 1)

>ΘΕΣΗ ΠΙΝΑΚΑ>